钦定古今图书集成/明伦汇编/氏族典/第190卷 > 萧兀纳
## 钦定古今图书集成/明伦汇编/氏族典/第190卷 > 萧兀纳

按《辽史萧兀纳传》：“兀纳一名挞不也，字特免，六院部
人。其先尝为西南面拽剌。兀纳魁伟简重，善骑射。清
宁初，兄图独以事入见，帝问族人可用者，图独以兀
纳对，补祗候郎君，迁近侍敞史、护卫太保。太康初，为
北院宣徽使。时乙辛已害太子，因言宋魏国王和鲁
斡之子淳可为储嗣。群臣莫敢言，唯兀纳及夷离毕”
萧陶隗谏。五年，同知南院枢密使事，封兰陵郡王，授
殿前都点检，令辅导燕王。太安初，诏尚越国公主，兀
纳固辞，改南院枢密使。寿隆元年，拜北府宰相。初，天
祚在潜邸，兀纳数以直言忤旨。及嗣位，出为辽兴军
节度使，守太傅。以佛殿小底王华诬兀纳借内府犀
角，天祚怒，夺太傅官，降宁边州刺史。寻改临海军节
度使。天庆元年，知黄龙府事，改东北路统军使。及金
兵来侵，战于宁江州，其孙移《敌蹇》，死之。兀纳退走入
城，留官属守御，自以三百骑渡混同江而西，城遂陷。
后与萧敌里拒金兵于长泺，以军败免官。五年，授上
京留守。六年，耶律章奴叛，来攻京城，兀纳以死拒战，
以功授副元帅，寻为契丹都宫使。天祚以兀纳先朝
重臣，有定策勋，每延问以政，兀纳对甚切。上虽优容，
终不能用。以疾卒，年七十。